CELEX: C2004/284/17
Language: et
Date: 2004-11-20 00:00:00
Title: Kohtuasi C-367/04 P: Deutsche Post AG ja DHL Express (Italy) S.r.l. (varem nime all: DHL International S.r.l.) 24. augusti 2004. aasta apellatsioonkaebus, saabunud faksiga 20. augustil 2004, Euroopa Ühenduste Esimese Astme Kohtu (teine laiendatud koda) 27. mai 2004. aasta määruse peale kohtuasjas T-358/02: Deutsche Post AG ja DHL International S.r.l. versus Euroopa Ühenduste Komisjon, koda toetab Itaalia Vabariik ja Poste Italiane SpA

20.11.2004   
            
            
               ET
            
            
               Euroopa Liidu Teataja
            
            
               C 284/8
            
         Deutsche Post AG ja DHL Express (Italy) S.r.l. (varem nime all: DHL International S.r.l.) 24. augusti 2004. aasta apellatsioonkaebus, saabunud faksiga 20. augustil 2004, Euroopa Ühenduste Esimese Astme Kohtu (teine laiendatud koda) 27. mai 2004. aasta määruse peale kohtuasjas T-358/02: Deutsche Post AG ja DHL International S.r.l. versus Euroopa Ühenduste Komisjon, koda toetab Itaalia Vabariik ja Poste Italiane SpA
   (Kohtuasi C-367/04 P)
   (2004/C 284/17)
   Deutsche Post AG ja DHL Express (Italy) S.r.l. (varem nime all: DHL International S.r.l.), esindajad advokaadid J. Sedemund ja T. Lübbig, Freshfields Bruckhaus Deringer, Potsdamer Platz 1, D-10785 Berlin, esitasid 24. augustil 2004 Euroopa Ühenduste Kohtusse apellatsioonkaebuse, saabunud faksiga 20. augustil 2004, Euroopa Ühenduste Esimese Astme Kohtu (teine laiendatud koda) 27. mai 2004. aasta määruse peale kohtuasjas T-358/02: Deutsche Post AG ja DHL International S.r.l. v. Euroopa Ühenduste Komisjon, koda toetab Itaalia Vabariik ja Poste Italiane SpA.
   Apellatsioonkaebuse esitajad paluvad Euroopa Kohtul:
   
               1.
            
            
               Tühistada esimese astme kohtu 27. mai 2004. aasta määrus kohtuasjas T-358/02 (1) ja tunnistada Deutsche Post AG ja DHL Express (Italy) 3. detsembril 2002 esitatud hagi vastuvõetavaks.
            
         
               2.
            
            
               Jätta kohtukulud komisjoni ja menetlusse astujate kanda.
            
         Õiguslikud alused ja peamised argumendid
   Apellatsioonkaebus on esitatud esimese astme kohtu 27. mai 2004. aasta määruse peale kohtuasjas T-358/02 (DPAG jt v. Komisjon). Selle määrusega jättis esimese astme kohus Deutsche Post AG ja DHL Express (Italy) S.r.l. poolt 3. detsembril 2002 esitatud hagi kui vastuvõetamatu läbi vaatamata. Esimese astme kohtu seisukoha kohaselt ei suutnud hagejad tõendada, et neil on olemas kõik hagi esitamise õiguse eeldused. Apellatsioonkaebuses väidavad hagejad vastupidiselt, et komisjoni otsus puudutas neid otseselt ja isiklikult ja seega on neil õigus esitada hagi EÜ asutamislepingu artikli 230 lõike 4 mõttes. Kuna hagejatel on lisaks olemas ka nõutav huvi õigusliku kaitse saamiseks, tuleb hagejate arvates tunnistada esimese astme kohtu ülalnimetatud 27. mai 2004. aasta määrus tühiseks ja seega tunnistada vastuvõetavaks Deutsche Post AG ja DHL Express (Italy) 3. detsembril 2002 esitatud hagi.
   
      (1)  ELT C 228, 11.9.2004.